રજનીકાન્ત અને અક્ષયકુમારની ‘2.0’ પ્રભાસ અને રાણા દગુબટ્ટીની ‘બાહુબલી 2’ નો બોકસ-ઓફિસ રેકોર્ડ તોડશે એવી આશા રાખવામાં આવી રહી છે. ‘બાહુબલી 2’ એ ભારતમાં અંદાજે 1400 કરોડ રૂપિયાનો બિઝનેસ કર્યો હતો. આ ફિલ્મે બોલીવુડમાં 510.99 કરોડ રૂપિયાનો બિઝનેસ કર્યો હતો. આ આંકડો પાર કરવો મુશ્કેલ જ નહીં. નામુમકિન છે. જોકે ‘2.0’ ના પોસ્ટર અને એની વિઝ્યુઅલ ઈફેકટસને માટે 545 કરોડ રૂપિયાનો ખર્ચ કરવામાં આવ્યો હોવાનું ચર્ચામાં છે. આ ફિલ્મનું બજેટ ખુબ જ મોટું છે અને એ હોલીવુડની ફિલ્મને ટક્કર આપે એવી છે. રજનીકાન્ત અને અક્ષયકુમારની ફિલ્મને હિન્દી,તમિલ અને તેલુગુ એમ ત્રણ ભાષામાં ટોટલ 6000 સ્ક્રીનમાં રિલીઝ કરવામાં આવશે. આ રિલીઝ અત્યાર સુધીતી ભારતની સૌથી મોટી રિલીઝ હોવાનું કહેવામાં આવી રહ્યું છે. ‘બાહુબલી 2’ એ પહેલા દિવસે હિન્દી ભાષામાં 41 કરોડ રૂપિયાનો બિઝનેસ કર્યો હતો. ‘2.0’ પહેલા દિવસે 50 કરોડનો આંકડો પાર કરે તો નવાઇ નહીં કારણ કે આ ફિલ્મ 6000 સ્ક્રીનમાં રિલીઝ થઇ રહી છે.